Բարի Ջեյմս Օ'Նիլ

Բարի Ջեյմս Օ'Նիլ (), շոտլանդացի երգիչ, կոմպոզիտոր, հեղինակ։ Երգեր սկսել է գրել 20 տարեկանից։ 2009 թվականին ստեղծել է սեփական Kassidy երաժշտական խումբը՝ դառնալով դրա մենակատարը։ 2014 թվականի փետրվարի 1-ին Օ'Նիլը ավարտել է խմբի գործունեությունը և տեղափոխվել Լոս Անջելես, այնտեղ նա ստացել է Nightmare Boy մականունը։ Նրա սկավառակագրությունը ներառում է երկու մինի և մեկ ստուդիական ալբոմներ։

Կենսագրություն և կարիերա 
Բարի Ջեյմս Օ'Նիլը ծնվել է 1987 թվականի դեկտեմբերի 20-ին Շոտլանդիայի Գլազգո քաղաքում։ Երգեր սկսել է գրել 20 տարեկանից։ Լոս Անջելեսում ապրելու տարիներին Օ'Նիլը համագործակցել է բազմաթիվ կատարողների հետ։ Նա գրել է ամերիկյան հայտնի երգչուհի Լանա Դել Ռեյի «Summer Wine» երգի քավր-տարբերակը։ Երգի օրիգինալ տարբերակը կատարում են Նենսի Սինատրան և Լի Հեզլվուդը։ 2009 թվականին ստեղծում է սեփական Kassidy երաժշտական խումբը՝ դառնալով դրա մենակատարը։ Օ'Նիլի դեբյուտային սինգլ «Mary»-ին լույս է տեսել 2014 թվականի փետրվարի 17-ին և արժանացել քննադատների խառը կարծիքների։ 2014 թվականի մայիսի 8-ին Բարի Ջեյմսը հայտարարել է սեփական կարճրամետրաժ ֆիլմի պրեմիերայի մասին, որը կոչվում էր «SCUMBaG»: Ֆիլմի նկարահանումները տևել են 2013 թվականի վերջից մինչև 2014 թվականի սկիզբը, ռեժիսորն է եղել Ջո Ռուբալկաբան։ Կարճրամետրաժ ֆիլմի պրեմիերան կայացել է 2015 թվականի մայիսի 8-ին։ 2015 թվականի մարտի 24-ին iTunes Storeը Nightmare Boy մականունով թողարկել է նրա առաջին մինի-ալբոմ Hate-ը։ Այն կազմված էր ընդամենը 4 երգից։ Այդ նույն ամսում Օ'Նիլը հայտարարում է, որ առաջին ստուդիական ալբոմի ձայնագրմանը կմասնակցի նաև պրոդյուսեր Crada-ն։ 2015 թվականի հուլիսի 25-ին Բարի Ջեյմս Օ'Նիլն իր Twitter-ի էջում հրապարակում է, որ իր առաջին ստուդիական ալբոմ «Cold Coffee»-ին կթողարկվի 2016 թվականին, ալբոմի պրոդյուսեր կդառնա Ռոբ Շաֆունը։

Բարի Ջեյմս Օ'Նիլի առաջին ստուդիական ալբոմ «Cold Coffee»-ին հրատարակվել է 2016 թվականի ապրիլի 8-ին iTunes Store-ի Vertigo Records լեյբլում։ «Angel Tears» երգը համարվել է սինգլ և լույս է տեսել 2016 թվականի մարտի 11-ին։ Սինգլն արժանացել է տարբեր կարծիքների, բազմաթիվ քննադատներ գովաբանել են Օ'Նիլի վոկալը։ Երգի համար Ջոն Ռուբալկաբոմի ստեղծած տեսահոլովակը թողարկվել է YouTubeում նույն թվականի մարտի 11-ին։

Անձնական կյանք 
2012 թվականից մինչև 2014 թվականի հուլիս Բարի Ջեյմս Օ'Նիլը հանդիպել է ամերիկյան երգչուհի Լանա Դել Ռեյի հետ։ Նրանց վերջին համատեղ աշխատանքը եղել է Լանայի Ultraviolence ձայնասկավառակի ստեղծումը։ Նրանք հանդիպել են մինչև 2014 թվականի հուլիս, և բաժանվել են Լանայի խնդրանքով։ Նա պատճառաբանել է, որ Ջեյմս Օ'Նիլին ընդունում է որպես «երկվորյակ-եղբայր» , и они были очень похожи: Չնայած այդ ամենին Լանան ու Ջեյմսը մնացել են լավ ընկերներ։ Հենց Բարի Ջեյմսն է առաջարկել Լանային ստեղծել նոր «Cola» երգը։

Սկավառակագրություն

Ստուդիական ալբոմներ

Մինի-ալբոմներ

Ծանոթագրություններ 

ԱՄՆ-ի երաժիշտներ
Շոտլանդացի երգիչներ
Շոտլանդացի երաժիշտներ